Kurzuskód és név: 	S-TAKC01 Technika, életvitel, háztartás	
Kurzusfelelős neve és adatai: 	Kesztyűsné dr. Dobos Katalin főiskolai docens	
Kurzus oktatói:	Sándorné dr. Tóth Zsuzsanna főiskolai docens	
Szak megnevezése:	tanító - alapképzési szak	
Megfeleltetés tantárgyeleme:	S-TAKC019 Háztartás, életvitel	
Tantárgyelem oktatásáért felelős tanszék:	Technika Tanszék	
Kurzus adatai:	Heti óraszám	Értékelés	Kreditszám	Javasolt szemeszter	
	2	Gyakj.	2	6	

Általános cél: Olyan tanítók képzése, akik ismerik az alapvető emberi szükségleteket és ezek kielégítési lehetőségeit, a háztartás családellátó funkcióit, ezek csoportosítását. Képesek a lakást és háztartást technikai rendszerként kezelni. Ismerik a háztartásvezetés és helyes életvitel alapfogalmait, legfontosabb összefüggéseit, tevékenységeit. Tisztában vannak a háztartás működtetéséhez szükséges legalapvetőbb gazdasági vonatkozásokkal. Képesek a korosztálynak megfelelően kiválasztani, és a gyermekekkel megismertetni az egyszerű háztartási és életviteli feladatokat. 

A kurzus felvételének feltételei: párhuzamosan az S-TAKC018 kurzussal.

A kurzus teljesítésének feltételei:
A gyakorlatokon a részvétel kötelező (3 igazolt hiányzás pótolható). 
A gyakorlati jegy megállapítása:
-	2 zh dolgozat értékelése (5., 10. hét),
-	önálló kiselőadás tartása és 
-	a kiadott feladatok elkészítése (beadási határidő: 14. hét), értékelése alapján történik.
A gyakorlatok pótlására és a javító zárthelyi írására előzetes egyeztetés alapján van lehetőség a szorgalmi időszakban, de legkésőbb az utolsó előtti hétig.

A kurzus részletes tematikája:
1.	A közérzetet befolyásoló tényezők. Baleseti lehetőségek otthonunkban. Baleset megelőzés.
2.	Lakás - ház tervezési alapok. Alaprajz készítés és szabályai. 
3.	Lakberendezés funkcionális és esztétikai elvei. Bútorismeret - berendezések ábrázolása. 
4.	Lakberendezési rajzok készítése (számítógépes programok segítségével).
5.	Zárthelyi dolgozat az előadás anyagából (1-4.) Élet a lakásban. A működőképes konyha. A konyha kialakítása. 
6.	Konyhai berendezések, felszerelések, segédeszközök. A főzés alapműveletei. Étrend összeállítás. 
7.	A konyhai munka megszervezése. Helyes testtartás munka közben. Környezetbarát munkavégzés. Az étkezés kultúrája.
8-9. Projektcsoportok kialakítása. Témaválasztás. Egyszerű ételek elkészítése.
10. Zárthelyi dolgozat az előadás anyagából (5-9.) Öltözködés és ruházat. Ruházat karbantartása. A textíliák néhány alapvető kézi megmunkálása.
11.	Egyszerű díszítő öltések. Hímzések.
12.	Fonalgrafika. Csomózásos fonal technikák. 
13.	Gazdálkodás pénzzel, idővel, energiával. Pénztárnapló vezetése.
14.	Egyszerű csokrok, szoba és asztaldíszek készítése. Szárazvirág felhasználásával készített dekorációk.

Irodalom: 
Pitrik József (szerk): Technika és életvitel 5-8. osztály, Apáczai Kiadó, 2002.
Apáczai Kiadó: Első-, második-, harmadik-, negyedik technikakönyvem, 2002.
Szandi Györgyné: Ötlettár kézügyesség fejlesztéséhez. Pauz Kiadó, Celldömölk, 1992. 
Kiss Sándor (szerk.): Technika. Debreceni Református Főiskola, 2004. 
Otthon, család, háztartás, (Agricola)
Mary Spillane: Stíluskalauz. Park Könyvkiadó, 1993.
J. Mc. Gowan és R. Dubern: Lakásdíszítés (Park Kiadó 1992)
Háztartási ismeretek (Műszaki Könyvkiadó 1994)